b'\n_START_ARTICLE_\nHomophileurus integer\n_START_SECTION_\nUtseende\n_START_PARAGRAPH_\nEn middelsstor (gjerne 25-30 millimeter), avlang, blankt svart hornbille. Hos denne slekten er pronotum mye bredere enn langt, med en bred og dyp midtfure, hvelvet og blankt. Hannen har to korte horn i pannen, langt ut p\xc3\xa5 sidene. Dekkvingene har grove og sterke punktstriper.\n_START_SECTION_\nLevevis\n_START_PARAGRAPH_\nLarvene utvikler seg i tuene/reirene til trelevende termitter . De lever av termittene og det er sannsynlig at de kan gj\xc3\xb8re betydelig skade p\xc3\xa5 koloniene. De voksne billene kan ogs\xc3\xa5 finnes inne i termitt-tuene, de flyr ogs\xc3\xa5 om natten og kommer gjerne til lys.\n_START_SECTION_\nUtbredelse\n_START_PARAGRAPH_\nArten er kjent fra Panama, Guyana og Brasil.'